cyanic-selkie/wikianc huggingface dataset:
Վիրջինյան պարկամուկ
Կենսակերպ և սննդառություն
պարկամուկները ակտիվ են հիմնականում գիշերվա ժամերին, իսկ սնունդը որոնում են մայրամուտին։ Նրանց ակտիվ եղանակը համարվում է գարունը և ամառը։ Ցերեկվա ժամերին հիմնականում անցկացնում են իրենց բների մեջ։ Ուշ աշնանը և ձմռանը նրանց գործունեությունները զգալիորեն նվազում են, իսկ խոր ձմեռը նրանք անցկացնում են հիմնականում քնած ։
Սնունդ
Վիրջինյան պարկամկները ամենակեր են։ Նրանք ամենից շատ սնվում են միջատներով և այլ հոդվածոտանիներով (սարդեր, բզեզներ, մոծակներ, խավարասերներ, մրջյուններ)։ Նրանք ուտում են նաև մրգեր, խեցգետնանմաններ, խխունջներ, որդեր, գորտեր, սալամանդրեր, սատկած ձկներ և այլ գիշակերներ (մկներ, օձեր) և թռչնի ձվեր։ Հանդիպում են նաև աղբանոցներում և ուտում են աղբ։
Գերության մեջ և վատ պայմաններում նրան ունակ են ուտելու մարդու միս՝ լրջորեն վնաս հասցնելով մարդկանց։ Դա լինում է հազվադեպ, սակայն բնության մեջ այս կենդանիները դեռևս չեն ցուցադրել այդպիսի վարքագիծ ։
Վերարտադրողականություն
Վիրջինյան պարկամուկների բեղմնավորման շրջանը լինում է տարվա ընթացքում երկու անգամ։ Ձմռանը (հունվար և փետրվար ամիսներին) և գարնանը՝ մարտ և ապրիլ ամիսներին։ Կանանց էրեկցիայի շրջանը տևում է 22-ից 38 օր ։ Զուգավորմանը մասնակցում են արական և իգական մեկ առանձնյակներ։ Բեղմնավորման ավարտից հետո էգերը միանգամից ագրեսիվ են տառնում և վռնդում արուներին։
Բեղմնավորումը տեղի է ունենում արական և իգական սեռական բջիջների միջոցով։ Բեղմնավորման ժամանակ սպերմատազոիդները ներթափանցում են ձվաբջիջ և բեղմնավորում այն։ Յուրաքանչյուր ձվարաններում տեղավորվում է միջինում 11 ձու (0.75 մմ տրամագծով)։
Արտաքին հղումներ
Կատեգորիա:Կաթնասուններ Կատեգորիա:Բրազիլիայի կենդանական աշխարհ Կատեգորիա:ԱՄՆ-ի կենդանական աշխարհ Կատեգորիա:Կանադայի կենդանական աշխարհ Կատեգորիա:Մեքսիկայի կենդանական աշխարհ
Օբրոկ (գյուղ, Ռուդնյանսկի շրջան)
Օբրոկ (Оброк), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Էմանուել Շիկանեդեր
Էմանուել Շիկանեդեր (Emanuel Schikaneder, ծնվելիս Johann Joseph Schikaneder՝ Յոհան Յոզեֆ Շիկանեդեր, ), գերմանացի օպերային երգիչ (բարիտոն), իմպրեսարիո, դրամատուրգ և լիբրետիստ։ Առավել հայտնի է որպես Վոլֆգանգ Ամադեուս Մոցարտի «Կախարդական սրինգ» օպերայի լիբրետիստ։
Կարիերայի սկիզբ
Մոտ 1773 թվականին Շիկանեդերը «մեծ հաջողությամբ» իր դեբյուտը կատարեց Մոսերի թատերախմբի կազմում, ով, բացի օպերաներից, բեմադրել է ֆարսեր և զինգշպիլիներ։ 1777 թվականին  Շիկանեդերը ամուսնացել է այս թատերախմբի դերասանուհի Էլեոնորա Արթի հետ։ Նույն թվականին Մյունխենում հաջողությամբ խաղացել է Համլետի դերը բեմադրության մեջ։ 1778 թվականին Շիկանեդերը դարձել է իր սեփական թատերախմբի ղեկավարը։ 1780 թվականին Զալցբուրգում հյուրախաղերի ժամանակ ծանոթացել է Մոցարտի հետ։
1785 թվականից սկսած՝ Շիկանեդերը ելույթ է ունեցել Վիեննայի Կերնտներտոր թատրոնում՝ շարունակելով աշխատել նաև Զալցբուրգում, երբ ժամանակը թույլ էր տալիս։ 1789 թվականին Շիկանդերի թատերախումբը հաստատվել է Վիեննայի արվարձանում գտնվող Աուֆ դեր Վիդեն թատրոնում։ Թատերախմբի բեմադրությունները, այդ թվում՝ Մոցարտի «Առևանգում հարեմից» օպերան, մեծ հաջողություն են ունեցել հանրության շրջանում։ Շիկանեդերը նաև մի շարք օպերաներ է բեմադրել առասպելական ժողովրդական սյուժեների վրա՝ դրա համար հաճախ օգտագործելով բարդ տեխնիկական լուծումներ։
Կախարդական ֆլեյտա
Հեքիաթային օպերաների շարքի գագաթնակետը Մոցարտի երաժշտությամբ «Կախարդական սրինգ»-ն էր։ Լիբրետոն գրել է Շիկանեդերը, ով ավանդական սյուժեի հետ միասին օգտագործել է մի շարք մասոնական խորհրդանիշներ։ Ինքը՝ Շիկանեդերը, խաղացել է Պապագենոյի պրեմիերայում։
Վաղ տարիներ
«Կախարդական սրինգ»-ի հաջողությունը թույլ տվեց Շիկանեդերին 1801 թվականին ստեղծել նոր Ան դեր Վին թատրոնը։ Թատրոնը բացվել է Ֆրանց Թեյբերի «Ալեքսանդր» օպերայի պրեմիերայի ցուցադրությամբ՝ Շիկանեդերի լիբրետոյի վրա։ Ան դեր Վին թատրոնը եղել է իր ժամանակի ամենամեծ և տեխնիկապես հագեցած թատրոններից մեկը, սակայն Շիկանեդերը ֆինանսական դժվարությունների պատճառով արդեն մեկ տարի անց ստիպված է եղել վաճառել այն, թեև երկու անգամ հրավիրվել է թատրոն՝ որպես գեղարվեստական ղեկավար։
Նույն ժամանակահատվածում Շիկանեդերը համագործակցում էր Լյուդվիգ վան Բեթհովենի հետ, ով երաժշտություն էր գրում Շիկանեդերի «Վեստայի կրակը» լիբրետոյի վրա։ Բեթհովենը երբեք չի ավարտել աշխատանքը՝ շեղվելով նոր գաղափարով՝ «Ֆիդելիո» օպերայով։ Այս ամբողջ ընթացքում նա սենյակ էր զբաղեցնում Ան դեր Վին թատրոնում։
1804 թվականին թատրոնը գնեց բարոն Փիթեր ֆոն Բրաունը, ով անմիջապես աշխատանքից հեռացրեց Շիկանեդերին՝ իր հին մրցակցին։ Շիկանեդերը հեռացավ Վիեննայից և գնաց Բռնո, իսկ ավելի ուշ՝ Շտայր։ 1811 թվականին պատերազմի հետևանքով առաջացած արժեզրկման պատճառով կորցրեց իր կարողության մեծ մասը։ Իսկ 1812 թվականին Բուդապեշտ կատարած ճանապարհորդության ժամանակ Շիկանեդերան խելագարվում է։ 1812 թվականի սեպտեմբերի 21-ին Վիեննայում մահացել է աղքատության մեջ։
Կերպար թատրոնում
Կոմպոզիտոր՝ Սիլվեստր Լևայ, լիբրետո՝ Միխայել Կունցեի։
Շիկանեդերի դերակատարներն են՝ Boris Eder, Johannes Glück ։
Կոմպոզիտոր և արիական տեքստերի հեղինակ՝ Սթիվեն Շվարց, լիբրետիստ՝ Քրիստիան Ստրուպեկ։
Ծանոթագրություններ
Կատեգորիա:Գերմանացի դրամատուրգներ Կատեգորիա:Գերմանացի օպերային երգիչներ
Ստեպանիշչևո (գյուղ, Տյոմկինսկի շրջան)
Ստեպանիշչևո (Степанищево), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Բիզնես ինկուբատոր
Բիզնես ինկուբատոր (business incubator), կազմակերպություն կամ որևէ կազմակերպության նախաձեռնություն, որը փորձում է օգնել ստարտափ ընկերություններին, անհատ ձեռներեցներին կամ գաղափարակրերին զարգացնել իրենց բիզնես գաղափարը՝ վերջիններիս տրամադրելով ծառայությունների ամբողջական շրջանակ՝ սկսած կառավարման ուսուցումից և գրասենյակային տարածքից մինչև վենչուրային կապիտալի կամ այլ տեսակի ֆինանսավորմամբ։
Բիզնես ինկուբացիայի ազգային ասոցիացիան (NBIA) սույն ձևաչափը բնորոշում է որպես բիզնես աջակցության ծրագիր, որը թիրախավորում է ստարտափային և վաղ շրջանում գտնվող ընկերություններին՝ նպատակ ունենալով բարելավել վերջիններիս՝ առողջ և հարակայուն ձեռնարկության վերածվելու հնարավորությունները ։
Արտաքին հղումներ
Կատեգորիա:Կազմակերպությունների տեսակներ
Աստերոիդների ցանկ (227101-227200)
Աստերոիդների ցանկ (227001-227100) * Աստերոիդների ցանկ * Աստերոիդների ցանկ (227201-227300)
Մոս (քաղաք)
Մոս (Mos), քաղաք և համայնք Իսպանիայում, մտնում է Պոնտեվեդրայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Վիգո շրջանի կազմի մեջ։ Տարածքը՝ 52 կմ2։ Բնակչությունը՝ 14818 (2010 թվականին)։
Արտաքին հղումներ
Կատեգորիա:Իսպանիայի քաղաքներ
Լուն Կեր Յու
Լուն Կեր Յու  (Лун-Керь-Ю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կալաժմա գետի աջ ափին՝ 21 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վաղն աշխարհի վերջն է
«Վաղը աշխարհի վերջն է» (The Last Night of the World), ամերիկացի գրող Ռեյ Բրեդբերիի ֆանտաստիկ ժանրի պատմվածք։ Այն պատմում է ուժի առջև մարդու խոնարհության մասին, որը նա ի վիճակի չէ հաղթահարել։
Սյուժե
Պատմվածքը ներկայացվում է ամուսինների միջև երեկոյան երկխոսության ձևով, որի ընթացքում նրանք սուրճ են խմում։ Անուններ չկան։ Ամուսինը կնոջը պատմում է իր երազը, որտեղ մի անծանոթ ձայն հաղորդում է իրեն, որ շուտով աշխարհի վերջն է։ Զրույցի ընթացքում պարզվում է, որ ճիշտ նույն երազը տեսել է կինը, ինչպես նաև նրանք, ում հետ ամուսինները ծանոթ են։ Զրույցի արդյունքում նրանք գալիս են այն եզրակացությանը, որ պետք է ամեն ինչ թողնել այնպես, ինչպես կա, կարծես ոչինչ չի եղել։ Այս համեստությունը ամուսինների պատասխանի մեջ պարունակվող գլխավոր գաղափարն է․
Ծանոթագրություններ
Կատեգորիա:Անգլերեն գրքեր Կատեգորիա:Անգլերեն գրականություն
Ակվաֆոնդատա
Ակվաֆոնդատա (Acquafondata), կոմունա Իտալիայում, գտնվում է Լացիո մարզում, Ֆրոզինոնե պրովինցիայում։ Բնակչությունը կազմում է 288 մարդ (2008 թվականի տվյալներով), խտություննը կազմում է 11 մարդ/կմ²։ Տարածքը՝ 26 կմ²։ Փոստային ինդեքս՝ 3040։ Հեռախոսսյին կոդ՝ 0776։
Կոմունայի հովանավորն է Սուրբ Հովհաննես Մկրտիչը։ Տոնը նշվում է օգոստոսի 29-ին։
Ժողովրդագրություն
Բնակչության գրաֆիկը։
Արտաքին հղումներ
Կատեգորիա:Իտալիայի բնակավայրեր Կատեգորիա:Իտալիայի քաղաքներ
Ֆաստովցի
Ֆաստովցի (Фастівці), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Ֆաստովցի գյուղում բնակվում էր 1 033 մարդ։ Բնակչության խտությունը կազմում էր 28,07 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (46201-46300)
Աստերոիդների ցանկ (46101-46200) * Աստերոիդների ցանկ * Աստերոիդների ցանկ (46301-46400)
Կատապան
Կատապան, կատեպան (, - քաղաքապետ, գլխավոր), բյուզանդական կայսրերի կուսակալ, զավթած երկրի կառավարիչ։ Անի քաղաքը գրավելուց հետո բյուզանդական մագիստրոսները (կառավարիչները) երբեմն կոչվում էին կատապան։ Ավելի ուշ ստացել է «այգեպան» իմաստը և օգտագործվել նաև կատեպան, կատպան ձևով։
Կատեգորիա:Կուսակալներ
Գրիբոյեդովի փողոց (Շախտի)
Գրիբոյեդովի փողոց (Улица Грибоедова), փողոց Ռուսաստանի Ռոստովի մարզի Շախտի քաղաքում։ Անվանվել է ռուս դրամատուրգ, բանաստեղծ, դիվանագետ Ալեքսանդր Սերգեևիչ Գրիբոյեդովի (1795-1829) պատվին։ Սկիզբ է առնում Նեկրասովի փողոցից և ավարտվում Երմակովի նրբանցքի հետ հատումով։ Երկարությունը 180 մետր է։
Նկարագրություն
Շախտի քաղաքի Գրիբոյեդովի փողոցը սկսվում է Նեկրասովի փողոցից և ավարտվում Երմակովի նրբանցքի հետ հատումով։ Փողոցում կա համարակալված 16 շինություն. ձախ կողմում (կենտ համարներ)՝ 8 շենք, աջ կողմում (զույգ համարներ)՝ նույնպես 8։ Շատ կարճ փողոց է. երկարությունն ընդամենը 180 մետր է։
Գրիբոյեդովի փողոցի փոստային դասիչն է՝ 346519։
Փողոցն անվանվել է ռուս դրամատուրգ, բանաստեղծ, դիվանագետ, «Խելքից պատուհաս» կատակերգության հեղինակ Ալեքսանդր Սերգեևիչ Գրիբոյեդովի (1795-1829) պատվին։ «Խելքից պատուհաս» չափածո կատակերգությունը ռուսական թատերգության ու պոեզիայի գագաթներից է համարվում։ Գրված լինելով աֆորիստիկ ոճով՝ ժողովրդականացված տասնյակ մեջբերումների տեսքով այն տարածվել է երկրով մեկ։ «Խելքից պատուհաս» կատակերգությունն առաջին անգամ բեմադրվել է Երևանում՝ քաղաքը պարսիկներից 1828 թվականին ազատագրած ռուսական զորքի սպաների ուժերով ։ 1829 թվականի հունվարի 30-ին Գրիբոյեդովը, դեսպանատան 37 այլ աշխատակիցների հետ, մոլեռանդ մուսուլմանների խառնամբոխի ձեռքով գազնաբար սպանվել է Թեհրանում ։
Արտաքին հղումներ
Կատեգորիա:Շախտիի փողոցներ
Էլիու Թոմսոն
Էլիու Թոմսոն (անգլ. Elihu Thomson, ), բրիտանացի, ամերիկացի ինժեներ, գյուտարար և ձեռնարկատեր։
ԱՄՆ-ի Գիտությունների ազգային ակադեմիայի անդամ (1907) ։
Կենսագրություն
Ծնվել է Մանչեստրում (Անգլիա) 1853 թվականի մարտի 29-ին։   1858 թվականին ընտանիքը տեղափոխվել է Ֆիլադելֆիա։ Թոմսոնը սովորել է Ֆիլադելֆիայի Կենտրոնական Ավագ դպրոցում, որն ավարտել է 1870 թվականին։ Դպրոցն ավարտելուց հետո դարձել է ուսուցիչ, իսկ 1876 թվականին, քսաներեք տարեկան հասակում, դարձել է քիմիայի ամբիոնի վարիչ։ 1487 թվականին  հետազոտություն սկսեց կոնտակտավոր եռակցման ոլորտում, մշակեց ծայրակցման եռակցման մեթոդ և այն ներդրեց արդյունաբերության մեջ։ 1880 թվականին նա ավարտեց դասավանդումը և սկսեց հետազոտություններ անցկացնել էլեկտրատեխնիկայի ոլորտում:
Թոմսոնը հիմնեց Թոմսոն-Հյուսթոն Էլեկտրական ընկերությունը ։ Բացի կոնտակտավոր եռակցման սարքավորումներից, նա մշակում է աղեղային լուսավորության համակարգի նախագծեր, ուժային տրանսֆորմատորներ։ 1892 թվականին Thomson-Houston Electric Company միացավ  Edison General Electric Company հետ, որպեսզի դառնա General Electric Company:
Պարգևներ
1889 և 1891 թվականին ստացել է Ջոն Սքոթթի երկու մեդալ, 1901 թվականին ստացել է Րումֆորդ մրցանակը, 1909 թվականին դարձել է Էդիսոն մեդալի առաջին մրցանակակիր։ Հետագայում ստացել է Էլլիոթ Քրեսսոնի մեդալ (1912), Հյուզի մեդալ (1916), Ջոն Ֆրինցի մեդալ (1916), Ֆրանքլինի մեդալ (1925), Ֆարադեյի մեդալ (1927)։
Նրա գյուտերի համար (ընդհանուր առմամբ նա ուներ ավելի քան 700) և գիտական ​​նվաճումներ, նա նաև արժանացել է բազմաթիվ գիտական ​​հասարակությունների, ինստիտուտների և պետությունների մրցանակներ ։
Նաև պարգեվատրվել է ֆրանսիական Պատվավոր լեգոնով ։
Ծանոթագրություններ
Կատեգորիա:Ամերիկացի ճարտարագետներ Կատեգորիա:Ամերիկացի գյուտարարներ Կատեգորիա:Ամերիկացի քիմիկոսներ Կատեգորիա:Ամերիկացի գործարարներ Կատեգորիա:Բրիտանացի ճարտարագետներ Կատեգորիա:Բրիտանացի գործարարներ Կատեգորիա:Ամերիկացի գիտնականներ Կատեգորիա:Անգլիացի գյուտարարներ Կատեգորիա:Անգլիացի գիտնականներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Պատվո լեգեոնի շքանշանի ասպետներ Կատեգորիա:Ամերիկացի ձեռնարկատերեր
Իբրահիմ
Իբրահիմ, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
A Reality Tour (ալբոմ)
A Reality Tour, Դեյվիդ Բոուիի համերգային ալբոմը, թողարկված 2010 թվականի հունվարի 25֊ին։ Ալբոմը ձայնագրված է եղել նոյեմբերի 22֊ին և 23֊ին Դուբլինում։
Ստեղծագործությունների ցանկ
Բոլոր երգերը գրված են Դեյվիդ Բոուի-ի կողմից։
Ծանոթագրություններ
Կատեգորիա:Դեյբիդ Բոուիի ալբոմներ Կատեգորիա:Անգլալեզու ալբոմներ
Հայերը Ֆիլիպիններում
Ֆիլիպիններում հայ առաջին վաճառականները հաստատվել են 16-րդ դարի 2-րդ կեսին՝ իսպանական տիրապետության ժամանակ։ Նրանց մուտքը կղզիներ, ի տարբերություն այլ օտարազգիների, եղել է ազատ և խրախուսվել տեղական իշխանությունների կողմից։
1686 թ. Հնդկաստանում գործող Արևելա-հնդկական առևտրական ընկերության և տեղի հայ վաճառականների միջև կնքված պայմանագրով հայ վաճառականներն անգլիական նավերով Մանիլայում ազատ ելումուտի և առևտրի իրավունք են ստացել։ Հայ առևտրականները Մանիլայից հիմնականում արտահանել են համեմունք, մետաքս, կերպաս և այլն, ներմուծել շաքար և արծաթ, ինչպես նաև «հայկական» կոչվող ներկատեսակ։
Հայ ակնավաճառների ձեռքում է եղել Ֆիլիպիններում թանկագին քարերի առևտրի մենաշնորհը։
18-րդ դարում Մանիլայի հայ գաղութը հիշվում է Մայր Աթոռ Ս. Էջմիածնի գրագրություններում՝ որպես Իրանա-Հնդկաստանի (Նոր Ջուղայի) Հայոց թեմի մեջ մտնող համայնք։
18-րդ դարի երկրորդ կեսին Ֆիլիպիններում ապրել և ստեղծագործել է պատմաբան Զաքարիա Ջուղայեցին։
Երկրորդ համաշխարհային պատերազմի ժամանակ՝ Ճապոնական օկուպացիայի տարիներին (1942-1945), Ֆիլիպիններում հայերի թիվը նվազել է։ Ներկայումս Ֆիլիպիններում մոտ մի քանի տասնյակ հայ է բնակվում, միայն Մանիլայում ։
ֆ ֆ Կատեգորիա:Ֆիլիպինների ազգեր
Ալիբեկ (ձորահովիտ)
Ալիբեկ ձորահովիտ, ձորահովիտ Հաճնի շրջանում։ Ունի արգավանդ հողատարածություններ, փարթամ այգիներ ու գեղեցիկ պարտեզներ ։
Ծանոթագրություններ
Կատեգորիա:Հայկական լեռնաշխարհի ձորահովիտներ
Օգարևկա
Օգարևկա (Огаревка), քաղաքատիպ ավան Ռուսաստանի Տուլայի մարզի Շչյոկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2828 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Տուլայի մարզի Շչյոկինսկի շրջանի բնակավայրեր
(6912) Գրիմմ
(6912) Գրիմմ (Grimm), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 8-ին Էրիկ Էլստի կողմից Լա Սիլյայում ։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դարբնոց
Դարբնոց, դարբնի արհեստանոց։ Դարբնոցը եղել է բոլոր բնակավայրերում՝ տեղի բնակչությանը սպասարկելու համար։
Ունեցել է քուրա, փուքս, սալկամ զնդան, գելարան, տարբեր մեծության մուրճեր, կռաններ, ուռներ, ունելիներ, խարտոցներ, ջրի տաշտեր (պատրաստված գործիքները սառը ջրում ընկղմելու համար) և այլ հարմարանքներ։ Քուրան (հնոցը) քարից, կավածեփ կամ աղյուսաշար պատվանդանի վրա (հատակից մոտ 70 սմ բարձր) պատրաստված կրակարան էր, որտեղ ածխով ջեռուցվում էր երկաթը։ Այն սարքերով ու խողովակներով կապված էր փուքսի հետ և բորբոքվում էր վերջինիս օգնությամբ մղվող օդով։ Հիշատակվում է նաև դարբնի հնոցը, որը բորբոքվում էր փչելով։ Մեր թվարկությունից առաջ 1-ին դարի դարբնոցներ հայտնաբերվել են Արտաշատի, Դվինի պեղումներից։ Միջնադարյան դարբնոցներ պահպանվել են գյուղական վայրերում։
Կատեգորիա:Մետաղամշակում
Իվան Լիտվինովիչ
Իվան Լիտվինովիչ (Іван Уладзіміравіч Літвіновіч, ), բելառուս բատուտիստ, 2020 Օլիմպիական խաղերի չեմպիոն, աշխարհի չեմպիոն թիմային և արծաթե մեդալակիր անհատական ​​պայքարում (2019 թվական)։ Բելառուսի Հանրապետության սպորտի միջազգային վարպետ։
Կենսագրություն
Իվան Լիտվինովիչը ծնվել է 2001 թվականի հունիսի 26 -ին Վիլեյկայում։
Մայրը` Տատյանա Ալեքսանդրովնան՝ ԽՍՀՄ սպորտի վարպետ է (սպորտային ակրոբատիկա), բատուտի ցատկերի մարզիչ Վիլեյկա ՕՀՄՊՄԴ-ում ։
Իվան Լիտվինովիչը հինգ տարեկանից զբաղվել է ակրոբատիկայով, ութ տարեկանից անցել է բատուտացատկի։ Առաջին մարզիչը եղել է Պյոտր Զայցևը։ Հետո նա մարզվել է մարզիչ Օլգա Վլասովայի ղեկավարությամբ։
Ավարտել է թիվ 1 ավագ դպրոցը և Վիլեյկայի պետական ​​քոլեջը՝ մեքենաշինության որակավորումով ։ Սովորել է Բելառուսի ֆիզիկական դաստիարակության պետական ​​համալսարանում ։
Ալեքսան Քոչարյան
Ալեքսան Գարեգինի Քոչարյան , հայ բեմադրիչ, դերասան, մանկավարժ։ ՀԽՍՀ ԲՈՒՀ-ի վաստակավոր գործիչ (1981) , պրոֆեսոր։
Իվան Լիտվինովիչ
Կենսագրություն
2021 թվականի գարնանն ստորագրել է նամակ «հանուն խաղաղության և ներդաշնակության», որով կոչ է արվել «վերջ դնել դրսից բելառուսական սպորտի նկատմամբ ոտնձգություններին», որը իշխանամետ բնույթ է կրում ։
Ալեքսան Քոչարյան
Կենսագրություն
Ալեքսան Քոչարյանը ծնվել է 1938 թվականին, Երևանում։ 1955-1958 թվականներին սովորել է Երևանի գեղարվեստա-թատերական ինստիտուտի դերասանական բաժնում, 1962-1970 թվականներին եղել է նույն ինստիտուտի ասպիրանտ։ Եղել է Կապանի շրջանային թատրոնի դերասան, որտեղ մարմնավորել է գլխավոր և երկրորդական դերեր։ 1971-1986 թվականներին եղել է Երևանի գեղարվեստա-թատերական ինստիտուտի թատերական ֆակուլտետի դեկանը, 1986-1996 թվականներին՝ ուսումնագիտական գծով պրոռեկտորը։ 1992 թվականից դասավանդել է Երևանի Խաչատուր Աբովյանի անվան հայկական պետական մանկավարժական ինստիտուտում, 1992 թվականից՝ պրոֆեսոր։ 1998 թվականից եղել է ինստիտուտի մասսայական հանդիսությունների ռեժիսուրայի և մշակութաբանության ամբիոնի վարիչը ։
Ծանոթագրություններ
Կատեգորիա:Հայ բեմադրիչներ Կատեգորիա:Հայ դերասաններ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Հայ պրոֆեսորներ
Իվան Լիտվինովիչ
Սպորտային կարիերա
2018 թվականի ապրիլին Բաքվում պատանիների համար կայացած Եվրոպայի առաջնությունում նվաճել է ոսկե մեդալ։ 2018 թվականի հոկտեմբերին Իվանը գրավել է 4-րդ տեղը Բուենոս Այրեսում կայացած պատանեկան օլիմպիական երրորդ խաղերում ։
2020 թվականի փետրվարին Բաքվում ընթացող աշխարհի առաջնության առաջին փուլում Իվանն անհատական ​​հաշվարկում արծաթե մեդալ նվաճեց։
Եվրոպայի 2020 թվականի առաջնությունում, որն անցկացվել է 2021 թվականին Սոչիում, նա թիմային պայքարում նվաճել է ոսկե մեդալ, անհատական ​​մրցումներում զբաղեցրել է 22-րդ տեղը։
2021 թվականին Տոկիոյի Օլիմպիական խաղերում անհատական ​​մրցումներում նվաճել է ոսկե մեդալ ։
Արտաքին հղումներ
Կատեգորիա:2020 թվականի Ամառային օլիմպիական խաղերի չեմպիոններ
Ռուպերտ Մերդոք
Քեյթ Ռուպերտ Մերդոք  (Keith Rupert Murdoch,, Ավստրալիա), Ավստրալիայում ծնված ամերիկացի մեդիա մագնատ։ Մերդոքը 1952 թվականին հորից՝ սըր Քեյթ Արթուր Մերդոքից ժառանգեց News Corp Australia ընկերությունը և դարձավ դրա տնօրենը ։ News Corporation համաշխարհային մեդիա հոլդինգի՝ աշխարհի երկրորդ ամենամեծ մեդիա կոնգլամերատի հիմնադիրը, նախագահն ու գործադիր տնօրենն է։ 2013 թվականի հունիսի 28-ին կոնգլոմերատի փլուզումից հետո դարձավ նաև News Corp Australia-ի և 21st Century Fox-ի նախագահը    ։
1950-ականներին և 1960-ականներին Ավստրալիայում և Նոր Զելանդիայում բազում թերթեր գնեց՝ նախքան 1969 թվականին Միացյալ Թագավորություն տեղափոխվելը, որտեղ ձեռք բերեց News of the World-ը, որից քիչ անց նաև The Sun-ը։ 1974 թվականին տեղափոխվում է Նյու Յորք՝ գրավելու ամերիկյան շուկան, սակայն Ավստրալիան և Բրիտանիան դեռևս նրա հետաքրքրությունների շրջանակում էին։ 1981 թվականին գնեց Թայմսը և 1985 թվականին դարձավ ԱՄՆ քաղաքացի՝ որպեսզի բավարարի ԱՄՆ հեռուստատեսության սեփականատիրության պահանջներին ։
1986 թվականին ցանկություն ունենալով ձեռք բերել ավելի նոր էլեկտրոնային տպագրման տեխնոլոգիաներ՝ ամրապնդեց իր բրիտանական տպագրական գործունեությունը՝ Վափինգում, որն արտադրական սուր քննարկումների առիթ դարձավ։ Նրա News Corporation-ը 1985 թվականին ձեռք բերեց Twentieth Century Fox-ը, 1989 թվականին՝ HarperCollins-ը և 2007 թվականին՝ The Wall Street ամսագիրը։ 1990 թվականին հիմնադրեց բրիտանական BSkyB հեռուստահեռարձակման ընկերությունը և 1990-ական թվականներին մուտք գործեց ասիական ցանցեր և հարավամերիկյան հեռուստաընկերություն։ 2000 թվականին Մերդոքի News Corporation-ն ուներ 800 ընկերություն ավելի քան 50 երկրներում՝ 5 մլրդ ԱՄՆ դոլար ընդհանուր արժողությամբ։
2011 թվականի հուլիսին Մերդոքին մեղադրեցին այն բանի մեջ, որ իր ընկերությունները՝ ներառյալ News of the World-ը, որը պատկանում էր News Corporation-ին, պարբերաբար գաղտնալսել է հայտնի անձանց, թագավորական ընտանիքի անդամների և հասարակական քաղաքացիների հեռախոսները։ Բրիտանական կառավարության և ԱՄՆ-ի Հետազոտությունների դաշնային բյուրոյի կողմից հետաքննվում է կաշառակերության կասկածով ։ 2012 թվականի հուլիսի 21-ին Մերդոքը հրաժարական է տալիս News International-ի տնօրենի պաշտոնից ։ 2015 թվականի հուլիսի 1-ին հեռանում է նաև 21st Century Fox-ի գործադիր տնօրենի պաշտոնից ։
Արտաքին հղումներ
Կատեգորիա:Ամերիկացի մեդիամագնատներ Կատեգորիա:Ավստրալիացի մեդիամագնատներ Կատեգորիա:20-րդ դարի ամերիկացի գործարարներ Կատեգորիա:Օքսֆորդի համալսարանի շրջանավարտներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի ձեռնարկատերեր Կատեգորիա:Ամերիկացի խմբագիրներ Կատեգորիա:Ամերիկացի գործարարներ Կատեգորիա:Ամերիկացի միլիարդատերեր Կատեգորիա:Ավստրալիացի լրագրողներ Կատեգորիա:Ամերիկացի հրատարակիչներ Կատեգորիա:Ամերիկացի ֆինանսիստներ
Ստեպանկովո (գյուղ, Պուշկինսկի շրջան)
Ստեպանկովո (Степаньково), գյուղ Ռուսաստանի Մոսկվայի մարզի Պուշկինսկի շրջանի կազմում։
Բնակչությունը վերջին գրանցված տվյալներով կազմում էր 344 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Պուշկինսկի շրջանի բնակավայրեր
Դարին (երգիչ)
Դարին Զանյար (Darin Zanyar, ), շվեդ փոփ-երգիչ, ունի քրդական ծագում։
Կարիերա
2005 թվականի սկզբին Դարինը թողարկեց իր առաջին ժողովածուն «The Anthem» վերնագրով։ Ժողովածուն «ոսկու» վերածվեց, և առաջին սինգլը մի քանի ամիս շարունակ ռադիո-ամսագրերում 1-ին տեղն էր գրավում և դարձավ «պլատինե»։ Վերլուծաբանները Դարինին հայտարարեցին 2005 թվականի ամենահայտնի մարդը Շվեդիայում։ Նրանք հաճախ էին գրում նրա երկրպագուների մասին՝ «Beatles-Hysteria», «Շվեդիական Մայքլ Ջեքսոնը», «Իսկական փոփ-աստղ», «Դարինի ապագան» (թեթերի և ամսագրերի վերնագրերի օրինակներ)։ Նա Շվեդիայում արդեն այնքան հայտնի էր, որ «Դարինի» անունով սկսեցին անվանել շատ նորածինների։
Այդ նույն տարում Դարինը թողարկեց իր երկրորդ ժողովածուն՝ «Darin» վերնագրով, որը դարձավ «պլատիե» և գերազանցեց առաջին ժողովածուին։ Ժողովածուի մեջ մտել են այնպիսի երգեր, ինչպիսիք են՝ «Step Up» և «Want Ya!»։ Այդ երգի տեսահոլովակները 2006 թվականին MTV հեռուստաալիքում ամենահաճախակի ցուցադրվողներն էին։ 2006 թվականին նա ստացավ այնպիսի մրցանակներ, ինչպիսիք էին՝ Grammy, Rockbjörn, Nickelodeon Kids choice award և The Voice 06 Award in Sweden։
2006 թվականի վերջին Դարինը թողարկում է իր 3-րդ ժողովածուն «Break the News» վերնագրով։ Դա «ոսկի» դարձավ վաճառման առաջին օրվանից՝ նրան դարձնելով ամենաշատ ժողովածու վաճառած անձը SonyBMG ընկերությունում։ Հետևելով Շվեդիայում ունեցած հաջողություններին, Դարինը պայմանագիր է կնքում գերմանական, շվեյցարական և ավստրիական ընկերությունների հետ։ Նրա «Insanity» սինգլը հաղթեց  բոլոր շքերթներում, հայտնի դարձավ ինչպես հեռուստատեսությունում, այնպես էլ ռադիոում։ Դարինի երգը ամբողջ աշխարհում գրավեց շատ կատարողների և խմբերի, այնպիսի երկրներում, ինչպիսիք են Գերմանիան, Ճապոնիան, Ռուսաստանը և անգամ Անգլիա, որտեղ երգչուհի Leona Lewis գրել է «Homeless» երգի քավեր-տարբերակը և զետեղել իր ժողովածուի մեջ։ Դարինը աշխատել է այնպիսի հայտնի պրոդյուսերների հետ, ինչպիսիք են Ռեդ Վուանը, Ջորգեն Էլոֆսոնը, Մաքս Մարտին և Մերլունը, որոնք գրել և մշակել են Մայքլ Ջեքսոնի, Բրիթնի Սփիրսի, Ջենիֆեր Լոպեսի, Շակիռայի, Սելին Դիոնի և այլ երգիչների երգերը։
Չափահաս տարիքում նա թողարկեց իր 4-րդ ժողովածուն՝ «Flashback»-ը։ Երգիչը բարձրախոսի մոտ արդեն մի փոքրիկ տղա չէ։
Նրա աշխատանքում կա մի քանի ծրագիր։ Դարինն ունի նաև շատ հստակ պատկերացում, թե ինչ է նա ուզում իր ձայնից․
Ռոբերտ Հրեշ
Ռոբերտ Հրեշ (Ռոբերտ I կամ Ռոբերտ II, ինչպես նաև Ռոբերտ Հրաշալի, Robert le Diable, Robert le Magnifique; մոտավորապես 1000- 1035 թվականի հուլիսի 3-ը), Իեմուայի կոմս 1026-1027 թվականներին, Նորմանդիայի դուքս՝1027 թվականից, Ռիչարդ II Բարի դքսի կրտսեր որդի։
Կառավարում
Ռոբերտ I գահ է բարձրացել 1027 թվականին իր ավագ եղբոր՝ Ռիչարդ III-ի մահից հետո, որին,ինչպես ասում են, նա թունավորել է։ Առաջին հերթին, տեսնելով Ռուանական տաճարի վատ վիճակը, որոշում է գրաված շատ տարածքներ վերադարձնել իրենց նախկին տերերին ։ Ռոբերտ Հրաշալին շատերին տվեց պարգևագրեր, որը հաստատում էր նրանց կորցրած ունեցվածքի վերադարձը։ Այդպիսի պարգևագրեր հատկապես տրվել են Ֆական, Ֆոնտենելյան աբբայություններին։ Բացի այդ, դուքսը խրախուսում է իր ավատառուներին անել նույնը։ Ռոբերտը ստիպված էր պայքարել ապստամբ ավատառուների հետ։ Հետո նա վերականգնել է Ֆլանդիա Բալդվին IV -ի կոմսությունը, որը աքսորվել էր իր որդու կողմից, օգնություն է ցույց տվել ֆրանսիական թագավոր Հենրիկ I-ին՝ իր մոր՝ Կոնստանցիայի հետ պայքարում, հնազանդեցրել է Էդա II Շամպանյան կոմսին, ստիպել է կոմս Ալեն III Բրիտոնցուն ընդունել իր գերագույն իշխանությունը։ Ցանկանալով ապաշխարհել իր դաժանությունների համար, նա ուխտագնացություն է կատարել սուրբ վայրերով։ Անցել է ամբողջ Ֆրանսիան, Իտալիան, երկար ժամանակ եղել է Ղրիմում և Կոստանդնուպոլսով հասել է Երուսաղեմ։ Ետ դարձի ճանապարհին՝ Նիկեայում 1035 թվականին մահանում է։ Իրեն հաջորդել է միակ (ապօրինի) որդին՝ Վիլհելմ I Նվաճողը։
Ամուսնություն
Հնարավոր է, որ ոչ երկար ժամանակ, նրա կինը եղել է Էստրիդը (Մարգարիտ)՝Դանիայի թագավոր Սվենա I Վիլաբորդովի դուստրը։ Ադամ Բրեմենյանը «Համբուրգ եկեղեցու եպիսկոպոսների գործեր»-ում տեղեկացնում է այն մասին, որ Դանիայի թագավոր Քնուդը դարձավ Անգլիայի թագավոր(1016 թ.), որպեսզի աշխարհը եզրափակի Նորմանդիայով, իր քույր Մարգարիտային ամուսնացնում է Նորմանդիայի դուքս Ռիչարդի հետ։ Որոշ ժամանակ անց, Ռիչարդը թողնում է կնոջը, որից հետո Քնուդը նրան ամուսնացնում է Անգլիայի դուքս Վոլֆայի հետ։ 40-ական թվականներին գրված XI դարի «Historiarum libri quinque» ժամանակագրության մեջ, Ռաուլյա Գլաբերան տեղեկացնում է, որ Քնուդ Մեծի անունը չնշված քույրը ամուսնացել է Ռոբերտ դքսի հետ։ Այլ աղբյուրներից հայտնի է նրա երկու երեխաների մասին, որոնք ծնվել էին Էրիլեբայի հետ կապի ժամանակ։
Լեգենդ
Ըստ միջնադարյան լեգենդի, Ռոբերտ II-ի հոգին տրված էր սատանային մինչև իր ծնվելը։ Այդ անեծքը վերացնելու համար ինչ-որ սուրբ նրան խորհուրդ է տալիս ուխտ անել։ ՈՒխտի իմաստը կայանում էր նրանում, որ նա պետք է որոշ ժամանակ լռեր և սնվեր շների հետ։ Ինչպես հայտնում է դոմինիկացի Էտեն Դե Բուրբոնը իր 1250-1261թթ գրած իրադարձությունների ժողովածույում, Ռոբերտը «սկսել է նրանից, որ կծում էր իրեն կերակրողների կուրծքը, իսկ հետո սպանում նրանց՝ ով կհամարձակվեր հակառակվել իրեն, գողանում էր կույսերին և ամուսնացած կանանց և բռնաբարում նրանց» ։
Իր կյանքի ընթացքում Ռոբերտը կրել է ինչպես «Հրաշալի», այնպես էլ «Հրեշ» մականունները։ Ըստ Ռոբերտ II-ի լեգենդի սյուժեի ֆրանսիացի կոմպոզիտոր Ջակոմո Մեյերբերը, 1831 թվականին գրել է «Ռոբերտ Հրաշալի» (Robert le diable) օպերան։
Ժողովածու (3009)
Ժողովածու (3009), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3009 թվի տակ։ Ձեռագիրը գրվել է 1717 թվականին։ Ստացողը եղել է Գրիգոր վարդապետը։ Գրված է թղթի վրա, որը ունի 21,7x15,8 չափս։ Ձեռագիրը կազմված է 442 թերթից։ Գրված է երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ (1717 թվականի մակագրությամբ)։ Հիշատակարաններ ստացողի՝ կազմ Ա․ Բ ։
Ծանոթագրություններ
Կատեգորիա:Մատենադարանի ձեռագրեր
Նովայա Վիսուն
2001 թվականի տվյալներով Նովայա Վիսուն գյուղում բնակվում էր 91 մարդ։ Բնակավայրը զբաղեցնում է 0,82 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1920 թվականին հիմնադրված բնակավայրեր
Կաստելանցա
Կաստելանցա (Castellanza), քաղաք Իտալիայում, գտնվում է Լոմբարդիա մարզում՝ Վարեզե գավառում ։
Բնակչությունը 14 659 մարդ։ Բնակչության միջին խտությունը՝ 2428 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 21053: Հեռախոսային կոդը՝ 0331։
Ծանոթագրություններ
Կատեգորիա:Իտալիայի բնակավայրեր
Իզար
Իզար, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
H1N1 գրիպի համաճարակ 2009 թվականին
A / H1N1 «Խոզի» գրիպի համաճարակ ,H1N1-ը գրիպի վիրուսի համեմատաբար նոր շտամ է, որի բռնկումը տեղի է ունեցել 2009 թվականին և ստացել «խոզի գրիպ» անվանումը։ համարվում է սուր ինֆեկցիոն հիվանդություն, ի հայտ է եկել նոր գենետիկական ձևի ներքո և փոխանցվում է մարդուց մարդ։ Դրա արդյունքում վարակը ազդել է ողջ մոլորակի վրա, և 2009 թվականի հունիսին  Առողջապահության համաշխարհային կազմակերպության կողմից ճանաչվել է պանդեմիկ (համաճարակ)։
2010 թվականի օգոստոսին Առողջապահության համաշխարհային կազմակերպությունը հայտարարեց A / H1N1 գրիպի համաճարակի ավարտման մասին։
Ծանոթագրություններ
Կատեգորիա:Վարակիչ հիվանդություններ Կատեգորիա:Գրիպ Կատեգորիա:Համաճարակներ Կատեգորիա:2009 Կատեգորիա:2010
Դավիթ Վարդանյան (բալետի արտիստ)
Դավիթ Վարդանյան, բալետի արտիստ։
Կենսագրություն
Դավիթ Վարդանյանը ծնվել է 1987 թվականի օգոստոսի 8-ին, Երևան քաղաքում։ Դավիթի պապը՝ Հենրիկ Վարդանյանը եղել է պարող, Հայաստանի Պարի պետական անսամբլի առաջին մենակատարը ։
Դավիթը 1998-2003 թվականների սովորել է Երևանի պարարվեստի պետական ուսումնարանում, որից հետո՝ 2003 թվականից ուսումը շարունակել է Գերմանիայի Շտուտգարտ քաղաքի «Ջոն Գրանկո» բալետի դպրոցում։ 2006 թվականից աշխատանքի է անցել Դրեզդեն քաղաքի «Սեմֆերոպեր» օպերային թատրոնում, հետագա աշխատանքային գործունեությունը շարունակել է Ամստերդամի ազգային Բալետում՝ է 2010-2012 թվականներին։
Դավիթ Վարդանյանը որպես բալետի մենակատար 2012 թվականից աշխատանքի է անցել Բելգիայի Անտվերպեն քաղաքի Թագավորական Բալետում։
Հայաստանի ազգային թատրոնում եղել է հրավիրված ուսուցիչ ։
Իտալիայում տեղի ունեցած «Բոլզանո» պարի միջազգային մրցույթին Դավիթ Վարդանյանը զբաղեցրել է 2-րդ տեղը։ Մասնակցել է նաև Ստամբուլոււմ կայացած մրցույթին և դուրս եկել եզրափակիչ։
Օգարկովո (գյուղ, Գրյազովեցկի շրջան)
Օգարկովո (Огарково), գյուղ Ռուսաստանի Վոլոգդայի մարզի Գրյազովեցկի շրջանի կազմում։
Բնակչությունը 2002 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլոգդայի մարզի Գրյազովեցկի շրջանի բնակավայրեր
Սեռերի սխեմայի տեսություն
Սեռերի սխեմայի տեսություն, Սանդրա Բեմի կոգնիտիվ տեսությունը, որն ուղղված է բացատրելու, թե ինչպես է անձը որոշակի սեռի հետ համապատասխանեցվում հասարակության մեջ ։ Սեռի հետ ասոցացված տեղեկույթը փոխանցվում է սխեմաների ուղով, կամ տեղեկույթի ցանցերով, որոնք թույլ են տալիս որոշ տեղեկույթի ավելի հեշտ ասիմիլացվել, քան մեկ այլի։ Բեմը պնդում է, որ անձնական մակարդակի տարբերություններ կան՝ կապված նրանից, թե ով է կրում այս սեռերի սխեմաները։ Այս տարբերությունները որոշվում են նրանով, թե որ անձին է սեռական ազդակն ուղղված։
Սեռական տեսակավորում
Բուն գենդերային ինքնությունը կապված է սեռական տեսակավորման հետ, որը անհատն անցնում է։ Տեսակավորումը կարող է ազդված լինել երեխայի խնամքից, մեդիայից, դպրոցից եւ մշակութային տրանսմիսիայի այլ միջոցներով։ Բեմը նշում է չորս կատեգորիաներ, որոնցում անհատը կարող է լինել. սեռականորեն տեսակավորված, խաչաձեւ սեռականորեն տեսակավորված, անդրոգին եւ չտեսակավորված։ Սեռականորեն տեսակավորված անձիք արտադրում և իննտեգրում են տեղեկույթը, որը նույն գծի վրա է, ինչ իրենց սեռը։ Խաչաձեւ սեռականորեն տեսակավորված անձիք արտադրում և ինտեգրում են տեղեկույթը, որն իրենց սեռի հակառակ գծի վրա է։ Անդրոգիններըը արտադրում և ինտեգրում են երկու սեռերի հետ ասոցացված տեղեկույթն էլ։ Չտեսակավորված անձիք չեն ցուցաբերում սեռական տեղեկույթի նշանակալի արտադրություն ։
Ստեպանկովո (գյուղ, Պավլովսկի շրջան)
Ստեպանկովո (Степаньково), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Բնակչությունը վերջին գրանցված տվյալներով կազմում էր 100 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Պավլովսկի շրջանի բնակավայրեր
Ռուդիկ Ղուկասյան
Ռուդիկ Հրաչիկի Ղուկասյան, ՀՀ քաղաքական և պետական գործիչ, Սևանի քաղաքապետ։
Ծանոթագրություններ
Կատեգորիա:Հայ շինարարներ Կատեգորիա:ԽՄԿԿ անդամներ Կատեգորիա:1949 ծնունդներ Կատեգորիա:Նոյեմբերի 10 ծնունդներ Կատեգորիա:Սևան քաղաքում ծնվածներ Կատեգորիա:ՀՀԿ անդամներ Կատեգորիա:Գեղարքունիքի մարզպետներ Կատեգորիա:ՀՀ ԱԺ 1-ին գումարման պատգամավորներ Կատեգորիա:Հայ քաղաքական գործիչներ Կատեգորիա:Հայ պետական գործիչներ Կատեգորիա:ՀՀ ԳԽ 1-ին գումարման պատգամավորներ
Իոսիֆ Յուդովիչ
Իոսիֆ Միխայլովիչ Յուդովիչ (Иосиф Михайлович Юдович, ), գրող, լրագրող։ ԽՍՀՄ գրողների միության անդամ (1965)։ Պարգևատրվել է «Աշխատանքային արիության համար» մեդալով։
Կենսագրություն
Իոսիֆ Միխայլովիչը ծնվել է 1914 թվականի մարտի 2-ին, Սմոլենսկ քաղաքում։ Հայրը՝ Վ. Ի. Յուդովիչը, եղել է մաթեմատիկոս։ Իոսիֆ Յուդովիչը 11 տարեկան հասակում սկսել է հրապարակել իր գրառումներն ու պատմությունները «Պատանի պիոներ» տեղական թերթում։ Աշխատել է Ղազախստանի, Վրաստանի թերթերում։ 1941 թվականին ավարտել է Մոսկվայի Բոլշևիկների Համամիութենական Կոմունիստական կուսակցության Կենտրոնական Կոմիտեին կից երկամյա Բարձրագույն դպրոցը։ 1944 թվականից եղել է ԽՄԿԿ անդամ։ Հայրենական մեծ պատերազմի տարիներին ծառայել է բանակային թերթերի խմբագրական գրասենյակներում։ 1944 թվականից ապրել է Դոնի Ռոստովում, համագործակցել «Տնտեսական կյանք» կենտրոնական թերթին և «Գյուղացիական թերթին»։ 1953 թվականից եղել է խմբագրության պատասխանատու քարտուղար, այնուհետև՝ Ռոստովի տարածաշրջանային «Մոլոտ» թերթի մշակույթի, գրականության և արվեստի բաժնի վարիչ։
Իոսիֆ Միխայլովիչ Յուդովիչը պարգևատրվել է ռազմական մեդալներով և «Աշխատանքային արիության համար» մեդալով։ Մահացել է 1978 թվականի օգոստոսի 1-ին։
Ստեղծագործական ուղի
Առաջին գիրքը՝ «Վերածնունդ»-ը, լույս է տեսել Դոնի Ռոստովում, 1944 թվականին։ Այնուհետրև հրատարակվել է «Լիտունովներ» գիրքը (1947), որի նախաբանը գրել է Խորհրդային Միության մարշալ Սեմյոն Բուդյոննին։ Ավելի ուշ լույս են տեսել լրագրողական գրառումները՝ «Ժամանակ և մարդիկ» (1949)՝ պատերազմի ահռելի տարիների մասին, «Կյանքի թեմաներ» (1950) ակնարկները և այլն։ Իոսիֆ Միխայլովիչ Յուդովիչի բազմամյա աշխատանքը մամուլում հարստացրեց լրագրողական աշխատանքը ռոմատիկայով և արձակի վերաբերյալ նյութերով։ Նրա «Հանդիպումներ խմբագրությունում» ժողովածուն լույս է տեսել 1957 թվականին։
Հետագա տարիներին խմբագրական առօրյա կյանքի մասին պատմվածքների և էսսեների ցիկլը համալրվել է նոր գործերով, որոնք տպագրվել են «Նևա», «Դոն», «Գրականություն և կյանք» թերթերում և այլ հրատարակություններում։ Դրանք ընդգրկվել են նաև երկու ժողովածուում, որոնք տպագրվել են Մոսկվայում և Դոնի Ռոստովում ՝ «Մի անգամ գիշերը» (1964) և «Մարդն ուրիշի անձնագրով» (1965)։
1963 թվականին լույս է տեսել նրա ֆելիետոնների «Ճենապակյա ձկներ» («Фарфоровые рыбки») ժողովածուն։
Իոսիֆ Միխայլովիչը մի քանի տարի աշխատել է մաթեմատիկոսների մասին մեծ պատմության վրա, որը լույս է տեսել 1969 թվականին «Կյանքի կարճությունը հաշվի առնելով» անվամբ։ 1978 թվականին «Մոլոտ» թերթը հատվածներ է տպագրել «Ստալինգրադի հարավ-արևմուտք» պատմությունից, աշխատանք, որն ընդհատվել է գրողի մահվան պատճառով։
Արտաքին հղումներ
Կատեգորիա:Ռուս գրողներ Կատեգորիա:Ռուս լրագրողներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ Կատեգորիա:Խորհրդային լրագրողներ Կատեգորիա:Արիության մեդալակիրներ
Ալեքսանդրովկա (գյուղ, Բոբրովիցայի շրջան)
Ալեքսանդրովկա (Олександрівка), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Ալեքսանդրովկա գյուղում բնակվում էր 523 մարդ։ Բնակչության խտությունը կազմում էր 259,24 մարդ/կմ²։
Արտաքին հղումներ
Կատեգորիա:Ուկրաինայի Չեռնիգովի մարզի Բոբրովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
Կեբա (գետ)
Կեբա (Кеба), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վաշկա գետի ձախ ափին՝ 88 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հրաձգություն Քվեբեկի մզկիթում (2017)
Հրաձգություն Քվեբեկի մզկիթում (Quebec City mosque shooting), տեղի է ունեցել 2017 թվականի հունվարի 17-ին Կանադայի Քվեբեկ քաղաքում։ Ժամը 8։00-ին Իշայի աղոթքից անմիջապես հետո երկու անձինք կրակ են բաց թողել, որի արդյունքում սպանվել է վեց, և վիրավորվել ութ մարդ ։ Երկու կասկածյալներ ձերբակալվել են ։ Քվեբեկի և Կանադայի իշխանությունները հրաձգությունը որակել են որպես ահաբեկչություն։
Պատմություն
Քվեբեկում երկարատև քննարկումներ են եղել այն հարցի շուրջ, թե ինչպես մուսուլմանական աճող բնակչությանը ներգրավել, հատկապես, աշխարհիկ հասարակության մեջ։ Քննարկումներ են տեղի ունենում նաև վերջին տարիներին զգալիորեն աճող իսլամաֆոբիայի վերաբերյալ ։
Իսլամական մշակութային կենտրոնը Քվեբեկում, որը նաև հայտնի է որպես Մեծ Մզկիթ, գտնվում է Սուրբ Ֆոյ արվարձանում ։ Այն գտնվում է Լավալ համալսարանի մոտ, որն ունի օտարերկրյա բազմաթիվ ուսանողներ, ովքեր հիմնականում ֆրանսախոս են կամ մուսուլմանական մեծամասնություն կազմող աֆրիկական երկրներից են ներգաղթել ։ 2016 թվականի հունիսին Ռամադանի ժամանակ, երբ խոզի գլուխը թողնվել էր մզկիթի շեմին, այն դարձավ էր ատելության հողի վրա կատարված հանցագործություն ։ Այս դեպքը ստիպել էր մզկիթին գիշերային անվտանգության տեսախցիկներ տեղադրել ։
Հրաձգություն
Ըստ վկաների, զինված անձինք, որոնք կրում էին կամ կնգուղ կամ դիմակ, մտել են մզկիթ՝ 7։30-ի աղոթքից մի փոքր անց ։ Ժամը 7։55-ի սահմաններում նրանք կարկ են բաց թողել աղոթքից հետո դեռևս մզկիթում մնացածների վրա։ Այդ ժամանակ ոստիկանությունում հնչել է առաջին ահազանգը ։ Ըստ վկաներից մեկի, զինված անձանցից մեկն օգտագործել է Կալաշնիկովի ինքնաձիգ ինքնաձիգ ։ Ըստ վկաներից մեկի, հարձակվողները սև հագած անձինք են եղել, խոսել են ֆրանսերենի քվեբեկյան ակցենտով, իսկ կրակոցների ժամանակ բացականչել են «Ալլահու Ակբար»  ։
Առաջին մամլո ասուլիսի ժամանակ, որն անցկացվել է Sûreté du Québec-ի կողմից, Քվեբեկի ոստիկանական ուժերը հավաստիացրել են, որ սպանվել է վեց մարդ, ութը՝ վիրավորվել, իսկ 39-ին ոչ մի վնաս չի հասցվել։ Հրաձգության վերաբերյալ այլ մանրամասնություններ չեն հայտնվել  ։
Արտաքին հղումներ
Կատեգորիա:2017 իրադարձություններ Կատեգորիա:Ահաբեկչական գործողություններ Կանադայում Կատեգորիա:2017 զանգվածային սպանություններ
Կոստանդին IX Մոնոմախոս
Կոստանդին IX Մոնոմախոս, Բյուզանդիայի կայսր 1042 թվականից։ Նրա օրոք կայսրության ներքին և արտաքին դրությունը ծանր էր։ Ճնշել է Գևորգ Մանիակի (1043), Կոստանդնուպոլսի բնակչության (1044) և Լեոն Թոռնիկի (1047) ապստամբությունները, ծանրացրել հարկերը։ Ուժեղացել են սելջուկ-թուրքերի արշավանքները, որոնց հետ բյուգանդական զորքերը ընդհարվել են Բասենի ճակատամարտում։ Արևմուտքում կայսրությունը կորցրել է Սիկիլիան, Հարավային Իտալիայի քաղաքները նվաճել են նորմանները։ 1054 թվականին տեղի է ունեցել Արևելյան և Արևմտյան եկեղեցիների բաժանումը։ 1045 թվականին Կոստանդին IX Մոնոմախոսը խաբեությամբ Բյուզանդիա է հրավիրել Հայոց թագավոր Գագիկ Բ-ին և վերացրել Բագրատունիների թագավորությունը, ստեղծել է «Անիի և Իբերիայի» կատապանությունը։ Ուժեղացրել է քաղաքական, տնտեսական և կրոնական ճնշումը, փակել է Անիի կաթողիկոսարանը, սկսել է հայադավանների հալածանքը։
Կյանքի վաղ շրջանը
Կոստանդին Մոնոմախոսը Թեոդոսիոս Մոնոմախոսի որդին էր, և սերում էր Հայկական (Մակեդոնական) հարստությունից։ «Մոնոմախոս» տոհմանունը հունական բառ է և նշանակում է «մենամարտող»։ Այս տոհմից դուրս են եկել մի քանի նշանավոր զորավարներ։ Նրա կյանքի վաղ շրջանի մասին գրեթե ոչինչ հայտնի չէ, եթե չհաշվենք մի աննշան տեղեկություն, որ պահպանվել է բյուզանդական մատենագիր Միքայել Պսելլոսի մոտ։ Կոստանդին Մոնոմախոսը թագադրվել է մոտ 40 տարեկան հասակում, որին նախորդել է զինվորական երկար ծառայություն՝ մայրաքաղաքում և պրովինցիաներում։
Միքայել Պսելլոսը հիշատակում է այն մասին, որ Թեոդոս Մոնոմախոսը (Կոստանդինի հայրը) մասնակցություն է ունեցել Վասիլ Բ-ի դեմ նախապատրաստվող դավադրությանը, ինչը, հավանաբար տեղի է ունեցել 1020-ական թվականներին։ Երբ դավադրությունը բացվեց, Թեոդոսը հատուցեց կյանքով (կախաղան բարձրացվեց), իսկ որդու՝ Կոստանդինի համար բազմաթիվ խոչընդոտներ առաջացան հետագա գործունեության ճանապարհին։ Միքայել Պսելլան գրում է, որ ապստամբություն ծրագրող հորից Կոստանդինը ժառանգել է ատելություն կայսրերի հանդեպ։ Հենց այդ պատճառով Վասիլ Բ-ն և գահին նրան հաջորդած կրտսեր եղբայրը՝ Կոստանդին Ը-ն Կոստանդին Մոնոմախին պաշտոնների չէին նշանակում մայրաքաղաքում՝ նրան հեռու պահելով իրենցից։ Սակայն Կոստանդինը դրա պատճառով նեղություններ չէր կրում, քանի որ հոր մահից հետո նա սինկլիտի անդամ էր, իսկ դա նշանակում էր, որ արքունի տիտղոս ուներ պրոտոսպափարիոսից ոչ ցածր։ Կոստանդինի դիրքը փոխվեց, երբ երկրորդ անգամ ամուսնացավ՝ կնության առնելով կայրս Ռոմանոս Գ Արգիրոսի զարմուհուն։ Այդպիսով, նա մուտք գործեց արքունիք, որտեղ դուր եկավ պալատականներից մեկի կնոջը՝ Զոեին, և դարձավ նրա ֆավորիտը։ Վերջինիս ամուսինը, որ Ռոմանոս կայսեր մահից հետո դարձավ կայսերական գահի հավակնորդ, և շուտով իշխեց որպես Միքայել IV Պափլագոնացի (1034-1041 թթ.), Կոստանդինին աքսորեց Լեսբոս կղզու Միտիլենե քաղաքը։ Այստեղ նա ապրեց Միքայել IV-ի և Միքայել V-ի թագավորության տարիներին։
Գահակալությունը
Միքայել V-ի տապալումից հետո Կոստանդին Մոնոմախոսը կանչվեց Կոստանդնուպոլիս, որտեղ ամուսնացավ Զոեի հետ և թագադրվեց որպես կայսր։ Կոստանդինը մոտ 20 տարի փոքր էր Զոեից, որն այս ամուսնության պահին արդեն շուրջ 60 տարեկան էր։ Երկուսի համար էլ սա երրորդ ամուսնությունն էր։ Այդպիսի ամուսնությունը եկեղեցին չէր կարող հաստատել, ուստի հարսանիքը, թեկուզև հանդիսավոր, բայց կնքեց ոչ թե պատրիարքը, այլ Սուրբ Սոֆիայի տաճարի ավագ քահանաներից մեկը։ Հարսանիքից հետո հրապարակած մանիֆեստում կայսրուհի Զոեն հայտնում էր, որ այս ամուսնությունն իր համար անպատվաբեր է, և կնքվել է միայն հանուն կայսերական շահերի։
=Ընդդիմությունն ու ապստամբությունը= Նոր կայսրը հաճույքներին տրվող էր, միաժամանակ հակված էր դաժանությունների դիմել՝ դավադրության մասին կասկածների պատճառով։ Նրա վրա մեծ ազդեցություն ուներ սիրուհին՝ Մարիա Սկլերաինան՝ իր երկրորդ կնոջ զարմուհին, ինչպես և վերջինիս հարազատները։ Հենց Սկլերոսների ազդեցությամբ կայսրը 1052 թ. օգոստոսին Իտալիայի զորքերի հրամանատարությունից ազատեց Գևորգ Մանիակին։ Դրա արդյունքում Մանիակը, որ զինվորների մոտ բարձր հեղինակություն ուներ, ապստամբություն բարձրացրեց և սեպտեմբեր ամսին իրեն կայսր հռչակեց։ Նա իր զորքերը փոխադրեց Բալկաններ և ճակատամարտ սկսեց Կոստանդինի զորքերի դեմ։ Հաղթանակը համարյա թե Մանիակի կողմն էր, երբ հանկարծ ծանր վիրավորվեց և վախճանվեց մարտի դաշտում՝ վերջ դնելով կայսրության ճգնաժամային դրությանը։ Այս հաղթանակից անմիջապես հետո, 1043 թ. Կոստանդինի վրա հարձակվեց Կիևյան Ռուսիայի նավատորմը, որի հրամանատարն էր իշխան Յարոսլավի որդի Վլադիմիրը։ Աղբյուրներն անվիճելի են համարում, որ նա Մանիակի ապստամբության մասնակից էր։ Կայսերական զորքերը ռուսներին ևս պարտության մատնեցին՝ հունական կրակի շնորհիվ։ Շուտով ռուսների հետ հաշտություն կնքվեց, որն ամրապնդելու համար Մոնոմախն իր Անաստասիա դստերն ամուսնացրեց Կիևի ապագա իշխան Վսեվոլոդ Ա-ի հետ, ով իր ամենաոխերիմ թշնամու՝ Յարոսլավ Իմաստունի ամենասիրելի որդին էր։
Հայաստանի բռնակցումը և սելջուկները
1045 թվականին Կոստանդին Մոնոմախը, ըստ 1023 թվականի Տրապիզոնի պայմանագրի, որ կնքվել էր Վասիլ Բ-ի և Հայոց արքա Հովհաննես-Սմբատի միջև, կայսրությանը բռնակցեց Բագրատունիների թագավորությունը՝ նախօրոք, իբր թե բանակցությունների հրավիրելով Հայոց արքա Գագիկ Բ-ին և արգելելով նրան վերադառնալ Անի։ Սակայն այս նոր ընդլայնումը պարզապես կայսրության սահմանները մոտեցնում է նոր թշնամիների։ 1046 թվականին Բյուզանդական կայսրությունն առաջին անգամ առնչվում է սելջուկների հետ։ Հայոց պետականությունը վերացնելը և նրա տարածքը կայսրությանը միացնելը անհեռատես քայլ էր, քանի որ հակառակ դեպքում սելջուկների արշավանքների ժամանակ նրանց դեմ առաջինը կանգնելու էր Հայոց բանակը և առաջին հարվածն իր վրա էր ընդունելու Բագրատունյաց թագավորությունը։ Իսկ այժմ առաջին հարվածը միշտ բաժին էր ընկնելու կայսերական զորքերին։ Բյուզանդական զորքերի և սելջուկ թուրքերի առաջին ճակատամարտը տեղի ունեցավ 1048 թվականին Արծն քաղաքի մոտ, որից հետո կնքված զինադադարը լուծվեց հաջորդ տարում։ Այսպիսով, Կոստանդինը թուլացրեց կայսրության ուժերը, ինչը հետագայում հանգեցրեց ճակատագրական պարտության Մանազկերտի ճակատամարտում։
Լևոն Թոռնիկի ապստամբությունը
1047 թվականին ապստամբեց Կոստանդին Մոնոմախի եղբորորդի Լևոն Թոռնիկը։ Նա ստացավ թրակացիների մեծ մասի աջակցությունը և ապարդյուն փորձեց գրավել Կոստանդնուպոլիսը։ Թոռնիկը վերացրեց մեկ ուրիշ պաշարում և ստիպված լինելով նահանջել, ճանապարհին գերի ընկավ։ Սակայն այս ապստամբությունը թուլացրեց Բյուզանդիայի սահմանների պաշտպանությունը Բալկաններում և 1048 թվականին այդ կողմից կայսրության սահմանները ներխուժեցին պեչենեգները, որոնք իրենց ասպատակություններն ու կողոպուտը շարունակեցին հաջորդ հինգ տարիներին ևս։ Դիվանագիտական ճանապարհով թշնամուն զսպելու ջանքերն ավելի են սրում իրավիճակը, քանզի պեչենեգ առաջնորդների մեջ երկպառակություն ընկավ, և նրանք բախվեցին բյուզանդական հողում և պեչենեգ եկվորները հաստատվեցին Բալկաններում։ Դա դժվարացրեց նրանց հարձակումների ճնշումը։
Գահակալության և կյանքի վերջին շրջանը
Մինչև 1050 թվականը Կոստանդին Մոնոմախն իշխեց կայսրուհի Զոեի և վերջինիս քրոջ՝ Թեոդորայի հետ համատեղ, արքունիքից հեռացնելով Միքայել V-ի հարազատներին։ Զոեի մահից հետո շարունակեց իշխել Թեոդորայի հետ։ Թեթևամիտ և ագահ Մոնոմախը քիչ էր զբաղվում կայսրության գործերով, որոնք չէին տապալվում միայն բյուզանդական պետական համակարգի ամրության շնորհիվ։ Նրա բացասական կողմերը ծաղրող բազմաթիվ երգիծական զրույցներ են պահպանվել մատենագիր Միքայել Պսելլայի գրքում։ Մոնոմախի իշխանության վերջին տարիներին Հունական և Լատինական եկեղեցիների միջև առկա հակասությունները չափազանց սրվեցին և 1054 թվականին ի վերջո հանգեցրին վերջնական անջատման։ Հռոմի Լևոն IX պապի նվիրակները վտարեցին Կոստանդնուպոլսի պատրիարք Միքայել Կերուլարիոսին, ով մինչ այդ կայսրության մայրաքաղաքում արդեն փակել էր լատինական վանքերն ու եկեղեցիները։ Կոստանդին Մոնոմախը փորձեց միջամտել և հաշտեցնել երկու եկեղեցիներին, սակայն այդ ընթացքում հիվանդացավ թոքերի բորբոքումով և մահացավ 1055 թվականի հունվարի 11-ին։ Մոնոմախի մահից հետո կայսերական գահն անցավ Թեոդորային, ով, փաստորեն, գահի միակ ժառանգն էր։
Ընդհանուր առմամբ, Կոստանդին Մոնոմախի թագավորության շրջանն աղետաբեր եղավ Բյուզանդիայի համար։ Նրա վատ և անհեռատես քաղաքականության պատճառով կայսրությունը կորցրեց իր դիրքը միջազգային հարաբերություններում, թուլացավ ռազմական առումով և տնտեսապես, ինչն էլ պատճառ դարձավ Մանազկերտի ճակատամարտից հետո տարածքների կորստի՝ հօգուտ թուրքերի։
Կատեգորիա:Ստամբուլում ծնված անձինք Կատեգորիա:Մակեդոնական դինաստիա
Օգիբալովո (գյուղ, Միխայլովսկի շրջան)
Օգիբալովո (Огибалово), գյուղ Ռուսաստանի Ռյազանի մարզի Միխայլովսկի շրջանի կազմում։